Érdemes az első foglalkozás megkezdése előtt 10-15 perccel hamarabb érkezni, hogy az adminisztrációs dolgokat rendezni tudjátok.Foglakozás vezetőink minden óra előtt pár mondatban ismertetik az óra menetét ami babamasszázzsal a nagyobbaknak tornával kezdődik. A Kalovits Babaúszás Program során nem használjuk ki a gyermeked veleszületett búvárreflexét. Programunk lényege, hogy a foglalkozásvezetőnk elsősorban veled foglalkozik és téged instruál.Figyelj rá és kérdezz, ha valamiben nem vagy biztos. A gyermeked arra fog reagálni, ahogy te érzed magad, ahogy törődsz vele, amit mutatsz neki. A gyermeked a foglalkozás közben a te kezedben marad, és nem kérünk tőled olyasmit, ami iránt ellenérzéseid vannak, vagy esetleg a gyermeked nem fogadja el. Türelemmel, kedvességgel fordulunk felétek, hiszen a cél az úszás és a vízi közeg megszerettetése, a gyermeked saját tempójú, örömteli fejlődése.